Gwilen

Ar GwilenKer Ofis, Bank roadennoù lec’hanvadurel, Ofis Publik ar Brezhoneg. pe ar Gwilun, zo ur stêr hag a red dre Vreizh, a viz da vervent. E-kichen Juvigné, e departamant ar Mayenne, emañ he mammenn. Redek a ra a-hed 225 kilometr betek ar Meurvor Atlantel tost da Bennestin, ma ra an disparti etre Bro-Naoned ha Bro-Wened.

 Anv 
Gwilen, Gwilun ha Gwinun a gaver. An daou gentañ zo e Geriadur Hemon-HuonEmbannadurioù 1978 ha 1997, p. 362 ., an trede a lenner e Geriadur Vallée, a skriv e teu an anvioù eus ar c'hentkeltieg« Gwilen f. ; Gwinun, Gwilun (d’après le celt.) » Geriadur Vallée, p. 783 b. Hervez F. Vallée e vefe Gwilen eta an anv (roet da gentañ ha dispartiet diouzh ar re all gant ur pik-skej), hag ar Wilen ma'z eo gwregel, hag ar stummoù Gwinun ha Gwilun a vefe stummoù adsavet hervez ar c'heltieg kozh.. Gwilum ha Gwinum a lenner ivezIl ha Gwinum a veze implijet ingal e-barzh Al Liamm en XXvet kantved. Da skouer, e-barzh an niverenn 178 (Gwengolo - Here 1976) e c'haller lenn "[...] ; Penn ar Bed, 244 ; Il ha Gwinum, 98 ; Liger Atlantel, 71 ; [...]" er rann NOTENNOU (pajenn 371)..

Ar stumm Gwilen a lenner digant Ofis Publik ar Brezhoneg hag en Atlas Breizh gant Mikael Bodlore-Penlaez ha Divi KervellaAtlas Breizh / Atlas de Bretagne, Emb. Coop Breizh, 2011, pp. 37 passim .

Gwilen ivez a vez implijet er romant Hervelina Geraouell gant Fañch Elies Abeozen (1943)Adembannadur Mouladurioù Hor Yezh, 1988, p. 81. , koulz ha gant Jakez Riou er pezh-c’hoari Dogan (1943)Dogan, Jakez Riou, 1943, pajenn 27, war Wikimammenn..

Meur a anv-lec'h zo deveret diouzhus ar stumm Gwilen, en o zouez Il-ha-Gwilen, Noal-ar-Gwilen, Santez-Anna-ar-Gwilen, Sant-Yann-ar-Gwilen, Kumuniezh-kumunioù bro Kreiz ar Gwilen hag ar Sevnon.

 Adstêrioù 
 Ribl dehou  Ribl kleiz Kantach
 Chevré
 Il
 Mozon
 Oud Valière
 Sec'h
 Sevnon
 Kaer
 Don
 Kêrioù treuzet gant ar stêr 
 Roazhon
 Plegastell
 Mezeg (a zo Gwipri-Mezeg abaoe 2016)
 Redon
 Ar Roc'h-Bernez

 Pevar departamant ha teir bro 
Goude ar Mayenne, e tremen dre 3 departamant e Breizh : Il-ha-Gwilen, Liger-Atlantel ha Mor-Bihan, ha teir bro hengounel : Bro-Roazhon, a-raok dispartiañ Bro-Gwened ha Bro-Naoned goude Redon.

 Teir stankell 
Teir stankell zo bet savet tost da Witreg : hini Valière (1978) a-c'haoliad war Gwitreg hag Ervoreg, hini Haute-Vilaine (1982) er Chapel-Ervoreg ha hini Villaumur (1995) e Kampal.

 Ur ganol 
Eus ar Gwilen e c'haller mont d'ar Renk war vag, abalamour d'ar ganol kleuzet etre ar Renk hag an Il, adstêr d'ar Gwilen. Treuziñ Breizh a Norzh da Su a c'haller eta adalek aber ar Renk betek hini ar Gwilen.

Pennadoù kar
Roll stêrioù pennañ Breizh
Roll stêrioù Breizh renket hervez o hirder‎

 Notennoù 

Rummad:Stêrioù Breizh